สวัสดีครับคุณ แฟนมีก้อนเนื้อ(ไม่ใช่เนื้อร้าย)ในเต้านม ผ่าออกแล้ว แต่ยังมีก้อนเล็กๆเหลืออยู่ นัดตรวจทุก 3 เดือน เพื่อติดตามผล ผมขอถามว่า ถ้าฝังยาคุมกำเนิดจะส่งผลเสียอะไรไหมครับ ขอบครับ
สวัสดีครับ สำหรับก้อนเนื้อ ที่แฟนได้รับการวินิจฉัย คาดว่าน่าจะเป็น Fibroadenoma ซึ่งเป็นก้อนเนื้อชนิดธรรมดาที่เต้านม และมีการตอบสนองต่อ ฮอร์โมนตามรอบเดือน เกิดอาการเจ็บคัดตึงได้ เมื่อทำการผ่าส่งตรวจทางพยาธิวิทยาแล้วไม่พบเป็นเนื้อร้ายเป็นการยืนยันลักษณะของก้อน ยาคุมแบบฝัง ไม่แนะนำให้ฉีดในผู้ที่เป็นมะเร็งเต้านม เพราะอาจทำให้เซลล์มะเร็งแพร่กระจายได้ ในกรณีนี้ผลชิ้นเนื้อปกติ สามารถฝังยาคุมได้ครับ